b'\n_START_ARTICLE_\nRobert Adam\n_START_PARAGRAPH_\nRobert Adam (Kirkcaldy, 3. srpnja 1728. - London, 3. o\xc5\xbeujka 1792.), \xc5\xa1kotski arhitekt._NEWLINE_Nakon studija anti\xc4\x8dkih spomenika u Italiji postaje za\xc4\x8detnik neoklasicizma u engleskoj arhitekturi. Isti\xc4\x8de se niz zgrada uz Temzu u Londonu (Adelphi Terrace). Obnovitelj je dekoracije interijera i za\xc4\x8detnik novog stila namje\xc5\xa1taja._NEWLINE_Godine 1757. snimio je Dioklecijanovu pala\xc4\x8du u Splitu i izdao ilustrirano djelo "Ru\xc5\xa1evine pala\xc4\x8de cara Dioklecijana u Splitu".'